See teema on aga omaette pikemat analüüsi väärt ja siinkohal jätkub võimu teema.  Aegade vältel on inimesed endalt ja üksteiselt küsinud:  Miks võim on nii tohutult ihaldusväärne, et selle saavutamiseks on sobivad  igasugused vahendid ja ohvrid. Miks see nii on? Inimkonna ajaloos on võimu saavutamiseks tehtud lugematuid mõrvu, sealhulgas omaenda poegi-tütreid ohverdades või isadele nuga selga lüües. Mitte miski ei ole võimule pürgija silmis keelatud. Pühamast püham on ainult võim ise kogu oma säras ja hiilguses, vastupandamatult ihaldusväärne!.. Ajalugu pakub rohkeid näiteid võimuvõitlustest ja nende destruktiivsest mõjust pürgijatele endile ning ümbritsevatele.